ایران ده مجبوری رومال اوره ش قاعده سینی بوزیش گه قرشی جزا توغریسیده گی قانون پارلمانده قبول قیلیندی.
ایران مجلسی عام گه آچیق جایلرده مجبوری رومال اوره ش قاعده سینی بوزیشلرگه قرشی پول توولش جزاسی، بانکدارلیک خذمتلری گه توسیق بولیش و عدلی ایشلرنی اوز ایچیگه آلگن قانون نینگ 3 ییللیک بیر مدت بیلن سینش نی قبول قیلدی.
جمهور رئیس ابراهیم رئیسی نینگ امضاسی بیلن مجلس گه جونه تیلگن "عفت و حجاب عنعنه سینی قوللب – قوتلش" آتیده گی قاون نینگ عملی بولیب باشلشی اوچون اساسی قانون سقلش کینگشی تامانیدن هم قبول بولیشی کیره ک.
ایران ده بیلتور (حجاب قاعده سینی بوزیش بیلن عیبلب نظارتگه آلینیشی نینگ آرتیدن حیاتینی یوقاتگن) مهسا امینی نمایشلری نینگ آرتیدن ییره ب بارگن مجبوری حجاب قاعده لریگه قرشی توریش اوچون تیارلنگن قانون لایحه سیگه کوره رومال اوره ش قاعده سیگه قرشی کیلگن خاتین – قیزلر ایلک باسقیچده پیام کبی نرسه لر بیلن آگاهلنتیریله دی.
آگاهلنتیرووگه بها بیرمه گن و رومال اوره ش قاعده لریگه باش ایگمه گنلرگه پول توولش جزاسی بیریله دی.
جزا بیر آی ایچیده توولنمه گن تقدیرده مذکور پول اوتوماتیک اوله راق خوددی شو کیشی نینگ بانکده گی حسابیدن آلینه دی.
قیسی سببدن بولیشیدن قطعی نظر پول توولنمه گن تقدیرده اوشبو کیشی نینگ بانک، کریدیت کبی برچه مالی ایشلری توخته تیب قوییله دی. جزالرگه 10 کون ایچیده ناراضیلیک بیلدیریش ممکن بوله دی.
رومال اوره ش قاعده سی تورتینچی مرته بوزیلگن تقدیرده اوشبو کیشی اوچون دعوا آچیله دی کیره ک بولگن تقدیرده محکوم ایتیلیشی ممکن.
قانون گه باش ایگمه گن ایش جایلری ایسه وقتینچه لیک یاپیب قوییله دی و دولت تامانیدن بیریلگن باجخانه کیچیریش فرصتلریدن محروم قاله دی.
اجتماعی، سیاسی، مدنی، صنعت ویا سپورتی فعالیتلرده بولگن کیشی قانون نی بوزگن تقدیرده پول توولش جزاسی، مسلکدن منع قیلیش و سونگگی باسقیچده قماق اوچون دعوا آچیلیب سودگه تارتیله دی.
قانونده رومال اوره ش قانونی گه باش ایگمه گن خاتین – قیزلرگه قره ته حقارت، افترا، زوروانلیک ویا محرم حیاتینی گه اخلال قیلیش کبی جرملرگه قول اورگنلر اوچون تیگیشلی قانون دایره سیده سودگه تارتیلیشی کوزگه توتیلگن.
حادثه پایتخت تاشکینت ده یوزبیرگن
